**VIEŠAME PREKIŲ AUKCIONE PARDUOTO TURTO**

**PIRKIMO–PARDAVIMO SUTARTIS**

2022 m. \_\_\_\_\_\_\_\_\_\_\_\_\_\_ \_\_\_\_ d. Sutartis Nr.\_\_\_\_\_\_\_\_

Visaginas

**Valstybės įmonė Ignalinos atominė elektrinė**, juridinio asmens kodas 255450080, PVM mokėtojo kodas LT554500811, a/s LT24 7300 0101 0231 7164 „Swedbank“ AB, buveinės adresas Elektrinės g. 4, K 47, Drūkšinių k., Visagino sav., 31152, atstovaujama laikinai einančios Veiklos planavimo ir finansų departamento direktoriaus pareigas Olgos Lakinos-Raubės, veikiančios pagal 2018 m. vasario 12 d. generalinio direktoriaus įsakymą „Dėl pavedimo laikinai eiti Veiklos planavimo ir finansų departamento direktoriaus pareigas“ Nr.PĮs-15(11.1) (toliau – **Pardavėjas**), ir **UAB „**\_\_\_\_\_\_\_\_\_\_**“**, įmonės kodas \_\_\_\_\_\_\_\_\_\_\_, PVM mokėtojo kodas \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio(-s) pagal bendrovės įstatus (toliau – **Pirkėjas**), toliau Pardavėjas ir Pirkėjas atskirai vadinami **Šalimi**, o abu kartu – **Šalimis**, sudarė šią juodųjų metalų laužo pirkimo**–**pardavimo sutartį (toliau – **Sutartis**).

I. SUTARTIES DALYKAS

1. Šios Sutarties dalykas – Sutarties 3.1 punkte išvardytų prekių (toliau – **Prekės**) pirkimas**–**pardavimas.

II. ŠALIŲ ĮSIPAREIGOJIMAI

2. Pardavėjas įsipareigoja parduoti, o Pirkėjas – nupirkti Sutarties 3.1 punkte esančioje lentelėje išvardytas Prekes toliau nurodytomis kainomis.

III. SUTARTIES KAINA

3.1 Parduodamo turto pavadinimas, kiekis, 1 (vienos) tonos kaina bei pardavimo suma:

| Eil. Nr. | Parduodamo turto pavadinimas | Nomenklatūrinis Nr. | Mato vnt. | Kiekis | Vienos tonos kaina,  EUR (be PVM) | Suma,  EUR (be PVM) |
| --- | --- | --- | --- | --- | --- | --- |
|  | Alium. kabelio laužas | 14900-0032 | t | 11,5 |  |  |
| **IŠ VISO:** | | | | | |  |

3.2. Šios Sutarties 3.1 punkte nurodytos Prekių (1 t) pardavimo kainos (be PVM) nustatytos, vadovaujantis Pirkėjo **2022 m. kovo 29 d.** viešajame prekių aukcione **Nr. \_\_\_\_\_\_\_\_\_\_\_\_\_\_\_\_** (toliau – **Aukcionas**) pasiūlytomis kainomis.

**IV. MOKĖJIMO SĄLYGOS**

4.1. Pirkėjas per 3 (tris) darbo dienas po Aukciono laimėjimo (įskaitant aukciono rengimo dieną) apmoka už visą Sutarties 3.1 punkte pateiktoje lentelėje nurodytą Prekių kiekį (sumoka parduodamo Prekių kiekio kainą, atsižvelgiant į Lietuvos Respublikos pridėtinės vertės mokesčio įstatymo 96 straipsnį) pavedimu (banko pavedime mokėjimo paskirtyje privaloma nurodyti išankstinės sąskaitos numerį) į Pardavėjo atsiskaitomąją sąskaitą, nurodytą Sutarties XI skyriuje, atsižvelgiant į sumokėto Aukciono dalyvio garantinio įnašo dydį.

4.2. Pirkėjas, atlikęs mokėjimą, tą pačią dieną el. paštu [komercija@iae.lt](mailto:komercija@iae.lt) Pardavėjui perduoda mokėjimo pavedimo kopiją.

4.3. PVM sąskaitą faktūrą išrašo Pardavėjas, atsižvelgiant į viešame prekių aukcione parduoto turto objekto perdavimo aktą (-us).

**V. PREKIŲ PERDAVIMO - PRIĖMIMO TVARKA**

5.1. Pardavėjas perduoda, o Pirkėjas priima Sutarties 3.1 punkte nurodytą Prekių kiekį.

5.2. Pardavėjas patiekia Prekes Pirkėjui tik gavęs Pirkėjo išankstinį apmokėjimą.

5.3. Prekių nuosavybės teisė pereina Pirkėjui nuo viešame prekių aukcione parduoto turto objekto perdavimo akto pasirašymo momento.

5.4. Pirkėjas Prekes išveža autotransportu.

5.5. Prekes Pirkėjas privalo pasikrauti ir išsivežti pats savo lėšomis (pakrautas metalas sveriamas Materialinių išteklių valdymo skyriuje esančiomis 60 tonų automobilinėmis svarstyklėmis. Svarstyklių aikštelės darbiniai išmatavimai yra 3,00 m x 18,00 m) bet ne vėliau kaip per 3 (tris) darbo dienas nuo atsiskaitymo už nupirktą turtą dienos.

5.6. Jeigu per nustatytą terminą Prekės neatsiimamos arba nepateikiamas raštiškas įsipareigojimas (prašymas) dėl didelių gabaritų (apimčių) prekių atsiėmimo termino pratęsimo (pratęsimo terminas ir nupirkto turto išvežimo grafikas derinamas su VĮ IAE ir negali būti ilgesnis nei 15 (penkiolika) kalendorinių dienų nuo atsiskaitymo už nupirktą turtą dienos), už kiekvieną pradelstą išsivežti turtą kalendorinę dieną Pardavėjas skaičiuoja Pirkėjui 10,00 eurų turto sandėliavimo mokestį.

5.7. Prekės nekeičiamos ir Pardavėjui atgal negrąžinamos.

VI. ŠALIŲ ATSAKOMYBĖ

6.1.Jeigu nustatyta tvarka ir terminais Pirkėjas neatsiskaito už nupirktas Prekes, Prekės laikomos neparduotomis aukcione. Neatsiskaitymo už nupirktą turtą faktas konstatuojamas, jeigu Pirkėjas nepateikia Pardavėjui dokumento, įrodančio, kad jis atliko mokėjimą.

6.2. Pardavėjas gali vienašališkai nutraukti Sutartį, įspėjęs Pirkėją raštu per protingą terminą, neatlygindamas Pirkėjui jokių išlaidų ar nuostolių, susijusių su Sutarties nutraukimu, jei Pirkėjas nevykdo bet kokio kito Sutartyje jam numatyto įsipareigojimo arba vykdo jį netinkamai.

6.3. Vienašališkai nutraukęs Sutartį, Pardavėjas turi teisę negrąžinti Aukciono dalyvio garantinio įnašo ir paskelbti, kad rengia naują aukcioną Prekėms parduoti. Šiuo atveju nesąžiningas Pirkėjas neturi teisės dalyvauti naujame aukcione ir apie tai jį informuoja Pardavėjas, siųsdamas pranešimą dėl vienašališko Sutarties nutraukimo, bei privalo atlyginti turto valdytojui naujo aukciono organizavimo ir surengimo išlaidas, taip pat sumokėti kainų skirtumą, jeigu naujame aukcione turto objektas buvo parduotas už mažesnę kainą negu ta, kurios nesumokėjo nesąžiningas Pirkėjas.

**VII. NENUGALIMOS JĖGOS APLINKYBĖS (*Force majeure*)**

7.1. Sutarties Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Sutarties Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7.3. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII. GINČŲ SPRENDIMO TVARKA**

8.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.

8.2. Bet kokie nesutarimai ar ginčai, kylantys tarp Sutarties Šalių dėl šios Sutarties, sprendžiami abipusiu susitarimu/derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.

**IX. KITOS SUTARTIES SĄLYGOS**

9.1. Sutarties Šalys garantuoja, kad turi visus šios Sutarties sudarymui ir vykdymui reikalingus ir tinkamai įformintus įgalinimus ir leidimus, įskaitant, bet neapsiribojant, bet kokius Lietuvos Respublikos Vyriausybės ar jos įgaliotų institucijų išduodamus leidimus ar licencijas, ar bet kokius kitokius šios Sutarties sudarymui ir vykdymui reikalingus dokumentus.

9.2. Nė viena šios Sutarties Šalis neturi teisės perduoti šia Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.

9.3 Šios Sutarties sąlygos yra Šalių konfidenciali informacija. Už informacijos pagal šią Sutartį paskleidimą, kalta Šalis privalo atlyginti dėl to atsiradusius nuostolius.

9.4. Ši Sutartis sudaryta lietuvių kalba dviem egzemplioriais, turinčiais vienodą juridinę galią, po vieną kiekvienai Sutarties Šaliai.

**X. SUTARTIES GALIOJIMO TERMINAS**

10. Sutartis laikoma sudaryta ir įsigalioja ją pasirašius Šalių atstovams ir galioja iki visiško abiejų Sutarties Šalių įsipareigojimų įvykdymo.

**XI. ŠALIŲ REKVIZITAI**

|  |  |  |
| --- | --- | --- |
| **PARDAVĖJAS** |  | **PIRKĖJAS** |
| **VĮ „Ignalinos atominė elektrinė“** |  | **UAB „\_\_\_\_\_\_\_\_\_\_\_\_\_\_\_\_\_“** |
| Įmonės kodas: 255450080 |  | Įmonės kodas: \_\_\_\_\_\_\_\_\_\_\_ |
|  |  |  |
|  |  |  |
| Tel.: +370 38628359 |  | Tel.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| El. p.: komercija@iae.lt |  | El. p.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Atsisk. sąsk.: LT24 7300 0101 0231 7164 |  | Atsisk. sąsk.: \_\_\_\_\_\_\_\_\_\_\_\_\_\_\_\_\_\_\_\_\_\_ |
| Bankas: AB „Swedbank“ |  | Bankas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| PVM mokėtojo kodas: LT554500811 |  | PVM mokėtojo kodas: \_\_\_\_\_\_\_\_\_\_\_\_\_\_\_\_ |
| L.e.Veiklos planavimo ir finansų  departamento direktoriaus pareigas  Olga Lakina-Raubė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Data\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Data\_\_\_\_\_\_\_\_\_\_\_\_\_\_\_\_\_\_\_\_\_\_\_ |